Froholman naturreservat

Froholman naturreservat er et naturreservat i den nordlige delen av Harstad kommune i Troms. Naturreservatet omfatter øygruppa Froholman i Andfjorden, nordvest for Bjarkøya. Det har et samlet areal på 433 dekar, hvorav 373 dekar omfatter havområder mellom øyene.Norsk institutt for skog og landskap. Markslagstatistikk for Froholman naturreservat. Besøkt 22. mai 2017.

Naturreservatet ble opprettet 4. juni 2004 for å gi vern til et område med holmer og skjær med omkringliggende grunt vann som har stor betydning for sjøfugler.Lovdata. Forskrift om Verneplan for kystregionen i Troms fylke, vedlegg 31, Froholman naturreservat, Bjarkøy kommune, Troms.. Besøkt 22. mai 2017. Det er et hekkeområde for blant annet sildemåke, gråmåke, fiskemåke, svartbak, rødnebbterne, makrellterne, teist, ærfugl og tjeld. Området har en frodig vegetasjon dels forårsaket av fuglenes gjødsling.

 Referanser 

Kategori:Verneområder i Harstad
Kategori:Verneområder opprettet i 2004